বিপিএল ফাইনালে টস জিতে ফিল্ডিংয়ে খুলনা
বাংলাদেশ প্রিমিয়ার লিগের (বিপিএল) সপ্তম আসরের ফাইনালে টস জিতে রাজশাহী রয়েলসকে প্রথমে ব্যাটিংয়ে আমন্ত্রণ জানিয়েছেন খুলনা টাইগার্সের অধিনায়ক মুশফিকুর রহিম।







মিরপুর শেরেবাংলা জাতীয় ক্রিকেট স্টেডিয়ামে খেলাটি অনুষ্ঠিত হচ্ছে।




খুলনা টাইগার্স বিপিএলে প্রথম ফাইনালে খেলছে। তবে রাজশাহী রয়েলস এনিয়ে দ্বিতীয়বার ফাইনালে খেলছে। এর আগে ২০১৬ সালে ঢাকা ডায়নামাইটসের বিপক্ষে হেরে শিরোপা বঞ্চিত হয়। 
ফাইনাল ম্যাচে একটি পরিবর্তন নিয়ে খেলছে খুলনা। বাদ পড়েছেন আমিনুল ইসলাম বিপ্লব। তার পরিবর্তে দলে ফিরেছেন তরুণ স্পিনার তানভীর ইসলাম। 
তবে রাজশাহী রয়েলস আগের ম্যাচে যাদের নিয়ে খেলেছে তারাই রয়েছেন ফাইনালে। টিম জয়ের ধারায় থাকায় কম্বিনেশন ভাঙতে চাননা অধিনায়ক আন্দ্রে রাসেল।
রাজশাহী রয়েলস: লিটন কুমার দাস, আফিফ হোসেন, ইরফান শুক্কর, অলক কাপালি, শোয়েব মালিক, আন্দ্রে রাসেল, মোহাম্মদ নওয়াজ, ফরহাদ রেজা, কামরুল ইসলাম রাব্বি, আবু জায়েদ রাহী ও মোহাম্মদ ইরফান।
খুলনা টাইগার্স: নাজমুল হোসেন শান্ত, মেহেদী হামান মিরাজ, রাইলি রুশো, শামসুর রহমান শুভ, মুশফিকুর রহিম, নজিবুল্লাহ জাদরান, রবি ফ্রাঙ্কলিঙ্ক, মোহাম্মদ আমির, শফিউল ইসলাম, শহিদুল ইসলাম ও তানভীর ইসলাম।

বাংলাদেশ প্রিমিয়ার লিগের (বিপিএল) সপ্তম আসরের ফাইনালে টস জিতে রাজশাহী রয়েলসকে প্রথমে ব্যাটিংয়ে আমন্ত্রণ জানিয়েছেন খুলনা টাইগার্সের অধিনায়ক মুশফিকুর রহিম।